Virallinen lehti nro C 380 , 16/12/1996 s. 0035



A4-0291/96 Ehdotus neuvoston asetukseksi edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa (KOM(95)0729 - C4-0113/96 - 96/0002(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan viides kappale a (uusi) >EP:n äänestyksessä hyväksytty teksti> olisi saatettava nämä liikenteenharjoittajat keskenään vertailukelpoisten järjestelmien alaisiksi, siten että rajoitetaan kansallisuudesta tai sijoittautumisvaltiosta johtuvia eroja kilpailuedellytyksissä ja edistetään näin kansallisten lainsäädäntöjen vaiheittaista lähentymistä, (Tarkistus 2) Johdanto-osan viides kappale b (uusi) >EP:n äänestyksessä hyväksytty teksti> viidentoista eri kabotaasiliikenteen järjestelmän ylläpitäminen ei ole perustamissopimuksen sisämarkkinamääräysten mukaista, (Tarkistus 3) Johdanto-osan kuudes kappale >Alkuperäinen teksti> sisämarkkinoiden luomiseen liittyy rajavalvonnan häviäminen ja sen myötä yhteisön sisäisen liikenteen kasvu, >EP:n äänestyksessä hyväksytty teksti> Euroopan unionin sisämarkkinat muodostavat alueen, jossa tavarat, henkilöt, palvelut ja pääomat liikkuvat vapaasti, ja jossa myös linja-autolla tapahtuvan henkilöliikenteen palvelujen vapauttaminen on välttämätöntä samanaikaisesti yhteiskunnallis-taloudellisten, verotuksellisten ja teknisten ehtojen vaiheittaisen yhdenmukaistamisen kanssa jäsenvaltioiden välisessä maanteiden henkilöliikenteessä, millä myös taataan liikenteenharjoittajille tasavertaiset edellytykset, (Tarkistus 4) Johdanto-osan kuudes kappale a (uusi) >EP:n äänestyksessä hyväksytty teksti> ympäristön kannalta on suotavaa antaa liikenteenharjoittajille mahdollisuus optimoida ajoneuvojensa kapasiteetin käyttöaste parannettujen sääntöjen avulla, (Tarkistus 5) Johdanto-osan kuudes kappale b (uusi) >EP:n äänestyksessä hyväksytty teksti> yhteisen liikennepolitiikan periaatteisiin kuuluu yhteisön sisäisen tieliikenteen vähentäminen kunnioittaen käyttäjien oikeutta valita liikennemuoto, (Tarkistus 6) Johdanto-osan kuudes kappale c (uusi) >EP:n äänestyksessä hyväksytty teksti> vuosille 1995 - 2000 tehdyn, yhteistä liikennepolitiikkaa koskevan toimintaohjelman mukaan (KOM(95)0302) liikennejärjestelmiin pääsy on yksi tämän politiikan tavoitteista. Lisäksi jo 16. syyskuuta 1987 antamassaan vanhusten ja liikuntarajoitteisten kuljettamista koskevassa päätöslauselmassa1 Euroopan parlamentti vaati, että linja-autoihin pääsy oli taattava täysin etenkin kaupunkien välisillä linjoilla Euroopan tasolla, @@@@@@@@@@@@@ 1 EYVL C 281, 19.10.1987, s. 85 (Tarkistus 7) Johdanto-osan kuudes kappale d (uusi) >EP:n äänestyksessä hyväksytty teksti> valkoisessa kirjassa (KOM(92)0494) määriteltyjen yhteisen liikennepolitiikan ensisijaisten tavoitteiden mukaisesti komissio esittää 30 päivään kesäkuuta 1997 mennessä ehdotuksia, jotka koskevat kabotaasiliikenteen laajentamista omalla kustannuksella tapahtuvaan henkilöliikenteeseen, ilman kuljettajaa vuokrattavien ajoneuvojen vuokraamisen vapauttamisesta muissa jäsenvaltioissa tapahtuvaan henkilöliikenteeseen sekä henkilökabotaasiliikennepalveluista, joissa käytetään alle yhdeksän hengen kuljetukseen tarkoitettuja ajoneuvoja, (Tarkistus 8) Johdanto-osan seitsemäs kappale >Alkuperäinen teksti> on tarpeen luoda kabotaasiliikenteeseen sovellettavat säännöt, jotka koskevat kaikkea linja-autoliikennettä, >EP:n äänestyksessä hyväksytty teksti> on tarpeen luoda kabotaasiliikenteeseen sovellettavat säännöt, jotka koskevat kaikkea linja-autoliikennettä, riippumatta siitä, suorittaako palvelun vastaanottavaan jäsenvaltioon sijoittautunut tai sijoittautumaton yritys, (Tarkistus 9) Johdanto-osan kahdeksas kappale >Alkuperäinen teksti> on syytä määrittää vastaanottavan jäsenvaltion kabotaasiliikenteeseen sovellettavat säännökset, >EP:n äänestyksessä hyväksytty teksti> on syytä määrittää vastaanottavan jäsenvaltion kabotaasiliikenteeseen sovellettavat säännökset, siten että kabotaasiliikennettä harjoitetaan lupajärjestelmän ja keskenään vertailukelpoisten määräysten mukaisesti, ja siten että säännöllinen kabotaasiliikenne on luonteeltaan joko yksinomaan kansallista tai osa kansainvälistä liikennepalvelua, (Tarkistus 10) Johdanto-osan kahdeksas kappale a (uusi) >EP:n äänestyksessä hyväksytty teksti> olisi suotavaa, että henkilökabotaasiliikennepalveluja tarjoavilla yrityksillä voisi olla edustaja sen jäsenvaltion alueella, jossa palvelut suoritetaan, jolloin käyttäjät voivat tarvittaessa kääntyä tämän edustajan puoleen, (Tarkistus 11) 1 artiklan ensimmäisen kohdan ensimmäinen luetelmakohta >Alkuperäinen teksti> - joka on sijoittautunut jäsenvaltioon, jäljempänä «sijoittautumisjäsenvaltio», kyseisen jäsenvaltion lainsäädännön mukaisesti, ja >EP:n äänestyksessä hyväksytty teksti> - joka on sijoittautunut yhteisön jäsenvaltioon, jossa sen toiminnan pääasiallinen keskus tai sen kotipaikka sijaitsee, ja jota kutsutaan «sijoittautumisjäsenvaltioksi", kyseisen jäsenvaltion lainsäädännön mukaisesti, ja (Tarkistus 12) 2 artiklan 3 kohdan toisen alakohdan c alakohta >Alkuperäinen teksti> c) sotilaiden ja heidän perheidensä kuljettaminen kotipaikan ja kasarmin sijaintipaikan välillä; >EP:n äänestyksessä hyväksytty teksti> c) sotilaiden tai muiden turvallisuusjoukkojen jäsenten ja heidän perheidensä kuljettaminen kotipaikan ja kasarmin sijaintipaikan välillä; (Tarkistus 13) 3 artiklan 2 ja 3 kohta >Alkuperäinen teksti> 2. Edellä 2 artiklan 1 kohdassa määritelty säännöllinen liikenne edellyttäen, että sitä harjoittaa yritys, joka ei ole sijoittautunut vastaanottavaan jäsenvaltioon säännöllisen kansainvälisen liikennetoiminnan yhteydessä neuvoston asetuksen (ETY) N:o 684/92 säännösten mukaisesti. >EP:n äänestyksessä hyväksytty teksti> 2. Edellä 2 artiklan 1 kohdassa määritelty säännöllinen liikenne edellyttäen, että sitä harjoittaa yritys, joka ei ole sijoittautunut vastaanottavaan jäsenvaltioon säännöllisen kansainvälisen liikennetoiminnan yhteydessä, lukuun ottamatta kotimaan reittejä maantieteellisillä alueilla, joita jo koskevat EU:n säädökset ja erityisesti neuvoston direktiivi 93/38/ETY, neuvoston asetuksen (ETY) N:o 684/92 säännösten mukaisesti, ja edellyttäen, että palveluilla on edellä mainitun asetuksen 5 - 10 artiklan säännösten mukainen lupa. >Alkuperäinen teksti> 3. Muu säännöllinen liikenne. >EP:n äänestyksessä hyväksytty teksti> Siihen asti kunnes neuvosto antaa asetuksen liikennepalveluja koskevista toimiluvista, joiden perustana on julkisia palveluja koskevat velvoitteet, kaupunkien, lähiöiden ja alueiden säännöllinen liikenne on tämän asetuksen soveltamisalan ulkopuolella. Lisäksi tämän asetuksen ulkopuolelle jää muu säännöllinen liikenne maantieteellisillä alueilla, joilla näiden palvelujen suorittamisesta on jo tehty tai tullaan vuoteen 2002 mennessä tekemään sopimukset EU-tarjouskilpailun perusteella. (Tarkistus 14) 4 artikla >Alkuperäinen teksti> 1. Edellä olevan 3 artiklan 2 kohdan mukaisesti harjoitettu kabotaasiliikenne edellyttää vastaanottavan jäsenvaltion toimivaltaisen viranomaisen lupaa. >EP:n äänestyksessä hyväksytty teksti> Poistetaan. >Alkuperäinen teksti> 2. Lupahakemus voidaan hylätä: a) jos vastaanottavan jäsenvaltion toimivaltaiset viranomaiset osoittavat, että kyseisen kabotaasiliikennettä koskevan hakemuksen kohteena oleva säännöllinen liikenne vaarantaisi suoraan luvan jo saaneen säännöllisen liikenteen toiminnan, paitsi niissä tapauksissa, joissa kyseistä säännöllistä liikennettä hoitaa ainoastaan yksi liikenteenharjoittaja tai liikenteenharjoittajien ryhmä; b) jos vastaanottavan jäsenvaltion toimivaltaiset viranomaiset osoittavat, että kyseinen kabotaasiliikennettä koskevan hakemuksen kohteena oleva säännöllinen liikenne on tarkoitettu harjoitettavaksi ainoastaan kaikkein kannattavimmilla yhteyksillä. Liikenteenharjoittajan tarjoamat muiden liikenteenharjoittajien hintoja alemmat hinnat, tai se, että joku muu liikenteenharjoittaja jo harjoittaa liikennettä tällä yhteydellä, ei itsessään oikeuta hylkäämään hakemusta. Asetuksen (ETY) N:o 684/92 7 artiklan 4 kohdan a alakohtaa sovelletaan soveltuvin osin hakemuksiin harjoittaa kabotaasiliikennettä 3 artiklan 2 kohdassa säädetyn säännöllisen liikenteen muodossa. Hakemuksen hylkäys on perusteltava. Toimivaltainen viranomainen voi hylätä hakemukset ainoastaan tämän asetuksen mukaisin perustein. >Alkuperäinen teksti> 3. Jäsenvaltioiden on taattava liikenteenharjoittajille mahdollisuus puolustaa oikeuksiaan siinä tapauksessa, että heidän lupahakemuksensa hylätään. >Alkuperäinen teksti> 4. Liikenneluvat annetaan liikenteenharjoittajan nimiin: tämä ei saa siirtää niitä kolmansille osapuolille. Luvan saanut liikenteenharjoittaja voi kuitenkin vastaanottavan jäsenvaltion toimivaltaisen viranomaisen suostumuksella hoidattaa liikennettä ainoastaan sellaisella alihankkijalla, jolla on lupa harjoittaa asetuksen (ETY) N:o 684/92 2 artiklan 1 kohdan 1 alakohdan mukaista kansainvälistä liikennettä. Tässä tapauksessa luvassa on mainittava alihankkijan nimi ja asema. Alihankkijan on täytettävä 1 artiklassa vahvistetut ehdot. Jos yritykset toimivat yhdessä harjoittaakseen kabotaasiliikennettä säännöllisenä liikenteenä, lupa kabotaasiliikenteen harjoittamiseen on annettava kaikkien yritysten nimissä. Lupa on annettava vastuulliselle yritykselle ja jäljennös siitä muille yrityksille. Kabotaasiliikenteen harjoittamiseen annettavassa luvassa on oltava kaikkien liikenteenharjoittajien nimet. >Alkuperäinen teksti> 5. Säännöllisessä liikenteessä lupa on voimassa enintään viisi vuotta. Tämä lupa ei missään tapauksessa voi olla voimassa pidempään kuin sitä kansainvälistä liikennettä koskeva lupa, jonka piirissä kabotaasitoiminta tapahtuu. >Alkuperäinen teksti> 6. Muutoin kuin ylivoimaisen esteen sattuessa kabotaasiliikennettä säännöllisenä liikenteenä harjoittavan liikenteenharjoittajan on luvan raukeamiseen asti toteutettava kaikki toimenpiteet sen varmistamiseksi, että liikenne täyttää vastaanottavan jäsenvaltion toimivaltaisen viranomaisen vahvistamat matkareittiä, pysähdyksiä ja aikatauluja sekä luvan voimassaoloa koskevat jatkuvuuden, säännöllisyyden ja välityskyvyn normit. Nämä ehdot eivät saa olla epäsuotuisampia kuin ne ehdot, joita sovelletaan kyseisiin jäsenvaltioihin sijoittautuneisiin säännöllisen liikenteen harjoittajiin. >Alkuperäinen teksti> 7. Lupa tai sen oikeaksi todistettu jäljennös on pidettävä mukana ajoneuvossa. >Alkuperäinen teksti> 8. Komissio vahvistaa jäsenvaltioita kuultuaan kabotaasiliikenteen harjoittamista säännöllisenä liikenteenä koskevan lupahakemuksen mallin ja luvan mallin sekä niiden käyttöä koskevat yksityiskohtaiset säännöt. (Tarkistus 15) 8 artiklan 3 kohta >Alkuperäinen teksti> 3. Komissio lähettää niin pian kuin mahdollista jäsenvaltioille yhteenvetotiedot, jotka on laadittu niiden tietojen perusteella, jotka sille on toimitettu 1 kohdan mukaisesti. >EP:n äänestyksessä hyväksytty teksti> 3. Komissio lähettää niin pian kuin mahdollista jäsenvaltioille ja Euroopan parlamentille yhteenvetotiedot, jotka on laadittu niiden tietojen perusteella, jotka sille on toimitettu 1 ja 2 kohdan mukaisesti. (Tarkistus 16) 13 artikla >EP:n äänestyksessä hyväksytty teksti> 1. Komissio antaa parlamentille ja neuvostolle ennen 31 päivää joulukuuta 1996 kertomuksen asetuksen 2454/92 (ETY) soveltamisen tuloksista ja säännöllisten palvelujen toiminnasta jäsenvaltioissa. >Alkuperäinen teksti> Komissio antaa neuvostolle ennen 31 päivää joulukuuta 1999 kertomuksen tämän asetuksen soveltamisesta ja erityisesti kabotaasiliikenteen vaikutuksesta kansallisiin liikennemarkkinoihin. >EP:n äänestyksessä hyväksytty teksti> 2. Komissio antaa neuvostolle ja parlamentille ennen 31 päivää joulukuuta 1999 kertomuksen tämän asetuksen soveltamisesta ja erityisesti kabotaasiliikenteen vaikutuksesta kansallisiin liikennemarkkinoihin, sekä siitä, onko kyseisen asetuksen soveltamisalaa tarpeen laajentaa. Tarvittaessa ja kertomuksen johtopäätösten perusteella komissio esittää neuvostolle ehdotuksen asetukseksi. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi edellytyksistä, joilla muut kuin jäsenvaltioista olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa (KOM(95)0729 - C4-0113/96 - 96/0002(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(95)0729 - 96/0002(SYN) ((EYVL C 60, 29.2.1996, s. 10)), - neuvoston kuultua sitä EY:n perustamissopimuksen 189 c ja 75 artiklan mukaisesti (C4-0113/96), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0291/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se hyväksyy EY:n perustamissopimuksen 189 c artiklan a alakohdan mukaisesti; 4. Pyytää neuvostoa aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, mikäli neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.